open-index/open-wikipedia-markdown huggingface dataset:
Dámaso Carrasco Duaso

**Dámaso Luis Ramón Carrasco Duaso**, nado en Vilagarcía de Arousa en 1907 e finado no mesmo concello o 16 de xaneiro de 1987, foi un xornalista, fotógrafo e político galego.

## Traxectoria 
Fillo de Pío Carrasco Iglesias, que fundou unha consignataria de buques en Carril. A finais dos anos vinte incorporouse ao negocio familiar co seu irmán Pío Carrasco Duaso. Asistiu ao Pacto de Lestrobe. Foi correspondente de *El Pueblo Gallego* en Vilagarcía de Arousa de setembro de 1930 a 1936. Foi presidente da Irmandade Galeguista de Vilagarcía de Arousa e vicepresidente (1933) e foi elixido concelleiro do Partido Galeguista por Vilagarcía no III Congreso do Partido Galeguista (1934). Participou nos mitins da Fronte Popular para as eleccións de febreiro de 1936.

Cando aconteceu o golpe de Estado do 18 de xullo de 1936 traballaba na consignataria da súa familia, compartindo o traballo coa afección á fotografía. Foi detido, xulgado en Pontevedra por auxilio á rebelión o 21 de xaneiro de 1937 con outros republicanos de Vilagarcía, foi condenado a 12 anos e un día de prisión. Foi internado no campo de concentración San Simón, onde fixo algunhas instantáneas dos prisioneiros. Foi posto en liberdade por conmutación da condena en agosto de 1939. Tamén foi sancionado polo Tribunal de Responsabilidades Políticas. En 1948 foi condenado a dous anos de prisión polo seu vencellamento á Alianza Nacional de Fuerzas Democráticas.

Logo da morte de Franco integrourse no Partido Galeguista, sendo elixido secretario xeral do comité de Vilagarcía en 1981. Despois foi nomeado presidente de Honra do Partido Galeguista de Vilagarcía de Arousa. Finou en Vilagarcía de Arousa o 16 de xaneiro de 1987.
## Vida persoal 
Casou con María Josefa Valdés e foi pai de María José, Dámaso, Pika e Julio Carrasco Valdés.

## Notas
Tyrus McGee

**Tyrus McGee**, nado o 14 de marzo de 1991 en Stringtown, Oklahoma, é un xogador profesional de baloncesto estadounidense. Cunha altura de 1,88 metros, xoga na posición de escolta. Actualmente forma parte do Hapoel Holon da Ligat ha'Al, máxima categoría do baloncesto israelí.

## Traxectoria 
Nado no estado de Oklahoma, McGee formouse na universidade de Iowa State da Big 12 Conference da NCAA. Alí fixo unha media de 7,9 puntos, 3,3 rebotes e 0,6 asistencias por partido na tempada 2011–12 e 13,1 puntos, 3,5 rebotes e 1,3 asistencias na temporada 2012–13 season. Após non ter sido seleccionado no Draft da NBA, comezou a súa carreira en Europa no Club Balonceso Breogán da Liga LEB Ouro. Posteriormente xogou para multitude de equipos de varias ligas europeas, como a alemá, a italiana, a francesa ou a isrealí.

## Notas 
## Véxase tamén 
### Ligazóns externas 
* Ficha en ESPN.go.com 
* Perfil en FEB.es
Condropatía

**Condropatía** é o termo médico que engloba todas as doenzas que afectan ás articulacións.
É un termo moi usado nas descricións de probas de imaxe, como a TAC ou a resonancia magnética, onde o radiólogo detecta unha anormalidade nalgunha das articulacións do corpo.
Jan van der Wiel

**Jan van der Wiel**, nado en Breda o 31 de maio de 1882 e finado na Haia o 24 de novembro de 1962, foi un militar e tirador de esgrima neerlandés.

## Traxectoria 
Van der Wiel participou nos Xogos Olímpicos de 1920 e 1924 logrando en cada un a medalla de bronce en sabre por equipos. Tamén participou nos Xogos Olímpicos de 1928 sen conseguir medalla.
Salomon Zeldenrust

**Salomon Zeldenrust**, nado en Ámsterdam o 17 de febreiro de 1884 e finado en Knokke o 20 de xullo de 1958, foi un tirador de esgrima neerlandés, gañador dunha medalla olímpica.

## Traxectoria 
Zeldenrust participou nos Xogos Olímpicos de 1920 co equipo neerlandés de sabre, logrando a medalla de bronce.
Henri Wijnoldy-Daniëls

**Henri Jacob Marie Wijnoldy-Daniëls**, nado en Sliedrecht o 26 de novembro de 1889 e finado en Cabourg o 20 de agosto de 1932, foi un militar e tirador de esgrima neerlandés, gañador de dúas medallas olímpicas.

## Traxectoria 
Wijnoldy-Daniëls participou nos Xogos Olímpicos de 1920, 1924 e 1928, gañando co equipo neerlandés de sabre as medallas de bronce en 1920 e 1924.

Nos campionatos do mundo de 1921 e 1923 gañou a medalla de bronce en sabre individual.
Club Remo Chapela

[250px|miniatura|dereita|[Praia de Arealonga, Redondela|Praia de Arealonga, en Chapela, Redondela, lugar de adestramento do CR Chapela e sede da Bandeira Concello de Redondela.]]

O **Club de Remo Chapela** é un club de remo da parroquia de Chapela, no concello pontevedrés de Redondela. Actualmente compite na Liga Noroeste de Traiñeiras. A súa traiñeira recibe o nome de Arealonga.

## Historia 
Non se coñece con exactitude a data de fundación do club. Porén, a primeira participación coñecida do equipo redondelán remóntase ao ano 1933, durante a II República, cando participou nunha regata organizada polo Club Marítimo de Vigo baixo o nome de *Club San Fausto de Chapela*. No ano 2007, mentres competía no trofeo da Bandeira Teresa Herrera, disputada nas augas entre a Praia do Orzán e a Praia de Riazor, na Coruña, a embarcación de Chapela foi esnaquizada polas ondas por mor do mal tempo, co resultado de 5 remeiros feridos. Asemade, o club organiza nas augas de Chapela, nas proximidades da praia de Arealonga a Bandeira Concello de Redondela. Actualmente participa na Liga Noroeste de Traiñeiras e participou en varias ocasións na Bandeira da Concha.
## Notas 
## Véxase tamén 
### Outros artigos 
* Liga Noroeste de Traiñeiras
* CCD Cesantes
* Chapela, Redondela
### Ligazóns externas 
* Web oficial
Esgrima nos Xogos Olímpicos de 2008

Nos Xogos Olímpicos de 2008 celebrados en Pequín realizáronse dez probas de esgrima, cinco en categoría masculina e cinco en categoría feminina. A competición efectuouse entre o 9 e o 17 de agosto no Centro Nacional de Convencións da China.

## Medalleiro 
### Categoría masculina 
### Categoría feminina 
## Nacións participantes 
## Medalleiro por países 
## Véxase tamén 
### Ligazóns externas 
* Portal Oficial de Pequín 2008: esgrima
Pío Carrasco Iglesias

**Pío S. Carrasco Iglesias**, nado en 1871 e finado en Vilagarcía de Arousa o 2 de marzo de 1932, foi un empresario e político galego.

## Traxectoria 
En 1894 fundou no Carril unha empresa como armador de buques. Finalmente a empresa dedicouse a consignataria co nome Pío S. Carrasco Corredor e intérprete de buques. Foi concelleiro de Vilagarcía de Arousa e na ditadura de Primo de Rivera foi nomeado alcalde o 1 de outubro de 1923, permanecendo no posto ata o 29 de xaneiro de 1924. Finou en en Vilagarcía de Arousa o 2 de marzo de 1932.

## Vida persoal 
Foi pai de Pío, José, Elena, Julia e Dámaso Carrasco Duaso. Pío e Damaso incorporáronse ao negocio familiar a finais dos anos vinte.
## Notas 
## Véxase tamén 
### Ligazóns externas 
* Historia de P&J Carrasco
Antonio de Puga

**Antonio de Puga** ou **Antonio Puga**, nado en Ourense en 1602 e finado en Madrid en 1648, foi un pintor galego do século XVII.

## Obra 
Teñen obra do autor o Museo Provincial de Pontevedra, o Museo Provincial de Ourense, o Museo Municipal Quiñones de León, a Colección Afundación, o Museo do Prado, o Ermitage e a National Gallery.

## Galería de imaxes 
## Notas 
## Véxase tamén 
### Bibliografía 
* 
* 
* 

### Ligazóns externas 
* Bibliografía de  en pintoresgallegos.com.

* Enciclopedia online Museo Nacional del Prado .
Dámaso Carrasco

Co nome de **Dámaso Carrasco** podemos referirnos a:

***Dámaso Carrasco Duaso**, político galego (1907-1987).
***Dámaso Carrasco García**, político republicano de Zamora e libreiro pontevedrés.
Enrique Rodríguez Lafuente

**Enrique Rodríguez Lafuente**, finado en 1948, foi un político galego.

## Traxectoria 
Foi elixido alcalde de Vilagarcía de Arousa o 11 de abril de 1923, permanecendo no posto ata a proclamación da ditadura de Primo de Rivera en setembro dese ano. Volveu ser alcalde o 29 de xaneiro de 1924, permanecendo no posto ata o final da ditadura o 3 de marzo de 1930. Foi tamén deputado provincial. No franquismo foi fiscal da Vivenda da provincia de Pontevedra (1937), gobernador civil de Segovia (1938) e Ourense (1939).

## Véxase tamén 
### Bibliografía 
*
Coxíidos

A dos **coxíidos** (*Kogiidae*) é unha familia de cetáceos odontocetos que inclúe dúas especies viventes, o cachalote pigmeo e o cachalote anano, e tres especies extintas.

Algunhas clasificacións no recoñecen esta familia e sitúan ao seu único xénero, *Kogia*, na familia dos fisetéridos, dentro da submailia dos *Koginae* Gill, 1871, pero hoxe está aceptado este grupo como familia *Kogiidae* Gill, 1871.

## Descrición 
Estes cetáceos caracterízanse por teren a boca en posición ventral en relación ao cranio, a diferenza dos delfínidos e a maioría dos demais odondtocetos. Non teñen dentes no maxilar superior, e o inferior presenta dentes cónicos. Ao igual que o cachalote, posúen espermaceti no melón.

O tamaño do seu corpo é pequeno, en comparación có doutros cetáceos (entre 3 e 3,5 m), e especialmente co do seu máis próximo parente, o cachalote. e bastante repoludo, cunha aleta dorsal pequena, falciforme, e a caudal cunha incisura media lixeira, a as pectorais anchas e curtas, situadas en posición moi adiantada. Presentan unha falsa galada detrás da súa cabeza, que é de forma cuadrangular.

Distribúense por todos os océanos do mundo, en augas profundas cerca das costas.

## Taxonomía 
[miniatura|230px|*[Kogia breviceps*.]]
[miniatura|230px|*[Kogia sima*.]]

A familia só conta cun xénero e dúas especies actuais:

'*Familia *Kogiidae'''*
* Subfamilia *Kogiinae*
** Xénero *Aprixokogia* †
*** *Aprixokogia kelloggi* † 
** Xénero *Kogia*
*** *Kogia breviceps* (Blainville, 1838) – cachalote pigmeo
*** *Kogia sima* (Owen, 1866) – cachalote anano
** Xénero *Praekogia* †
*** *Praekogia cedrosensis* † 
* Subfamilia *Scaphokogiinae*
** Xénero *Scaphokogia †
*** *Scaphokogia cochlearis* †

## Notas 
## Véxase tamén 
### Bibliografía 
* Carwardine, Mark (1995): *Ballenas, delfines y marsopas.* Barcelona: Ediciones Omega. ISBN 84-282-1037-3.
* Duguy, R. e Robineau, D. (1987): *Guía de los mamíferos marinos de Europa*. Barcelona: Ediciones Omega. ISBN 84-282-0811-5.

### Outros artigos 
* Odontocetos
* Cachalote

### Ligazóns externas 
* *Kogiidae*  en Tree of Life .
* *Kogiidae*  en Paleobiology Database .
* *Kogiidae* Gill, 1871 en ITIS.
* *Kogiidae* Gill, 1871 en WoRMS .
Damián de Molokai

**Damián de Molokai** nado en Tremoloo (Flandres) o 3 de xaneiro de 1840 e finado en Molokai (Hawai) o 15 de abril de 1889, foi un misioneiro católico que adicou a súa vida ao coidado e promoción de doentes de enfermidades marxinais.

## Traxectoria 
Fillo de labregos, entrou como novizo na Congregación dos Sagrados Corazóns en Lovaina o 2 de febreiro de 1859. O 19 de marzo de 1864 chegou como misioneiro a Honolulu (Hawai), onde uns días máis tarde foi ordenado sacerdote.

O Reino de Hawai sufría unha crise de saúde severa por mor do contaxio por parte de mercadores estranxeiros de enfermidades descoñecidas como a gripe ou a sífilis. Asemade proliferaba a lepra. En condicións inhumanas o goberno concentrou estes doentes na illa de Molokai. Damián acudiu a ese lugar onde a loita pola supervivencia xeraba caos, violencia e degradación humana. Organizou comunidades, asistencia sanitaria, educación e actividades produtivas e culturais e reclamou os dereitos dos doentes ata que el mesmo se contaxiou, morrendo de lepra tras cinco anos de padecementos e sen abandonar as súas comunidades.

## Significación 
Aínda que padeceu incomprensión por parte das autoridades, o seu labor acabou sendo recoñecido ao recibir a orde de Cabaleiro Comandante da Real Orde de Kalākaua, por parte do rei David Kalākaua.

Os seus restos repousan en Lovaina, Bélxica. Os hawaianos, co gallo da súa incorporación como estado federado aos Estados Unidos, elixiron a Damián de Molokai para que a súa estatua os representase no Capitolio dos Estados Unidos en Washington, D.C..

Foi beatificado por Xoán Paulo II o 4 de xuño de 1995 e canonizado por Bieito XVI o 11 de outubro de 2009.

## Véxase tamén 
### Bibliografía 
PELLICER-CORDERO. *Kamiano y yo*. Reinado Social. Madrid, 2009 ISBN 978-84-931393-5-3
Fisetéridos

Os **fisetéridos** (*Physeteridae*) son unha familia de cetáceos odontocetos que comprende na actualidade un só xénero, *Physeter*, cunha soa especie, *Physeter macrocephalus*, o cachalote, pero con outras moitas fósiles.

Porén, moitos autores inclúen nesta familia tamén ao xénero *Kogia*, coas súas dúas 
especies, *Kogia breviceps* e *Kogia sima*, dentro da submailia dos *Kogiinae*, pero hoxe está aceptado este grupo como familia coxíidos (*Kogiidae*).

## Notas 
## Véxase tamén 
### Bibliografía 
* Carwardine, Mark (1995): *Ballenas, delfines y marsopas.* Barcelona: Ediciones Omega. ISBN 84-282-1037-3.
* Duguy, R. e Robineau, D. (1987): *Guía de los mamíferos marinos de Europa*. Barcelona: Ediciones Omega. ISBN 84-282-0811-5.

### Outros artigos 
* Cetáceos
* Odontocetos
* Coxíidos
* Cachalote
* Fiseteroideos

### Ligazóns externas 
* *Physeteridae* en ADW 
* *Phiseteridae*  en Tree of Life.
Edesio Fuentes Fuentes

dereita|miniatura|Parque Edesio Fuentes en Vilaza, Monterrei.

**Edesio Fuentes Fuentes**, nado en Verín en 1909 e finado en Vigo en 1987, foi un comerciante e político galego.
## Traxectoria 
Fillo de Ramón Fuentes Pazos e Carmen Fuentes Cid. Comerciante en Verín. Militante de Falange Española Tradicionalista y de las JONS, en xullo de 1942 foi nomeado xefe comarcal e foi alcalde de Verín de novembro de 1942 ata maio de 1953. Foi procurador en Cortes en representación dos concellos de Ourense (1946-1953).
## Vida persoal
En 1934 casou con María Nieves Bordas Mañá en Vigo. En novembro de 1940 foron pais de dous xemelgos (un deles, Enrique, faleceu en setembro de 1941), e foron pais tamén de María Nieves, María de las Mercedes e María del Carmen Fuentes Bordas.

## Vida persoal 
Casou con María Nieves Bordas Mañá en 1934, e foi pai de Fernando Fuentes Bordás.

## Véxase tamén 
### Ligazóns externas 
* Verin. Desde la monarquía a la dictadura franquista
Gustavo Fernández Arias

**Gustavo Fernández Arias**, nado en Manzaneda o 24 de decembro de 1903 e finado na Coruña o 20 de agosto de 1985, foi un político galego.

## Traxectoria 
Licenciado en Dereito e notario de profesión, exerceu en Verín, Vilalba, Tudela e Cáceres. Militante de Falange Española Tradicionalista y de las JONS, foi alcalde de Verín de maio de 1953 ata xaneiro de 1955. Foi procurador en Cortes en representación dos concellos de Ourense (1953-1955).

## Recoñecementos 
* Gran Cruz do Mérito Civil, 1955.
* Cruz de San Raimundo de Peñafort.

## Véxase tamén 
### Bibliografía
Recaredo Romero Nieto

**Recaredo Romero Nieto**, nado en Verín o 26 de decembro de 1917, foi un médico e político galego.

## Traxectoria 
Estudou Medicina na Universidade de Santiago de Compostela, rematando en 1941. Médico, foi nomeado alcalde de Verín en xaneiro de 1955, tomando posesión o 18 de xaneiro. Foi procurador en Cortes en representación dos concellos de Ourense (1955-1958). Cesou como alcalde en 1958. Foi candidato a procurador en Cortes en 1967, pero non foi elixido.

## Vida persoal 
Casou con Elvira Cid Guerra.

## Notas 
## Véxase tamén 
### Bibliografía 
*
Pseudoartrose

A **pseudoartrose** ou **pseudoosteoartrite** é un termo médico que define a non consolidación dunha fractura, isto é, a perda da continuidade do tecido óseo na rexeneración deste após a rotura. Tamén pode ser definida como falsa articulación.

## Véxase tamén 
### Outros artigos 
* Fractura
* Artrose
* Artrite
Manuel Pérez García-Sabugo

**Manuel Pérez García-Sabugo**, finado en outubro de 1969, foi un avogado e político galego.

## Traxectoria 
Foi alcalde de Verín de 1955 a 1963.

## Notas 
## Véxase tamén 
### Ligazóns externas 
* La herencia gallega de la Casa de Alba
Delfinoideos

[miniatura|200px|*[Orcinus orca*, o máis grande.]]
[miniatura|200px|*[Cephalorhynchus commersonii*, o máis pequeno.]]
A dos **delfinoideos** (*Delphinoidea*) é unha superfamilia de cetáceos que constitúe o grupo máis grande dos odontocetos, con 66 xéneros distribuídos en 6 familias.

A superfamilia foi instituída en 1865 por William Henry Flower, e foi considerada como monofilética por Geisler *et al.* en 2011. e Bianucci *et al.* (2011).
 
Comprende a todos os cetáceos denominados golfiños *lato sensu*, é dicir, ademais dos golfiños propiamente ditos, outras especies semellantes como os arroaces, as toniñas, os caldeiróns ou a candorca.

Esta última é o membro máis grande existente da superfamilia, que pode alcanzar até 9,5 m de lonxitude (os machos) e pesar até 6 t (as femias son menores), e que ten a maior aleta dorsal do Reino animal (pode medir até 1,8 m de altura), mentres que *Cephalorhynchus commersonii*, coñecido na bibliografía internacional como *golfiño de Commerson*, que vive no mar austral suramericano, cos seus 145&nbsp;cm de lonxitude e entre os 40–50&nbsp;kg de peso, é non só o golfiño, senón o cetáceo máis pequeno existente no mudo.

## Taxonomía 
'*Orde *Cetacea***

* **Suborde *Odontoceti***
** **Infraorde *Delphinida***
*** Superfamilia ***Delphinoidea'''*
**** Familia *Albireonidae*
**** Familia *Delphinidae* – golfiños propiamente ditos, candorcas, caldeiróns
***** Subfamilia *Delphininae*
***** Subfamilia *Lissodelphininae*
***** Subfamilia *Orcininae*
***** Subfamilia *Stenoninae*
***** Subfamilia *Lophocetinae*
***** Subfamilia *Pithanodelphininae*
**** Familia *Monodontidae* – narval e beluga
***** Subfamilia *Delphinapterinae*
***** Subfamilia *Monodontinae*
**** Familia *Phocoenidae* – toniñas
***** Subfamilia *Phocoeninae*
***** Subfamilia *Phocoenoidinae*

Ademais existen algúns xéneros, a maioría fósiles pero outros con especies viventes, *incertae sedis*.

## Notas 
## Véxase tamén 
### Bibliografía 
* Carwardine, M. (1995): *Ballenas, delfines y marsopas. Guía visual de todos los cetáceos del mundo*. Barcelona: Omega. ISBN 84-282-1037-3.

### Outros artigos 
* Cetáceos
* Odontocetos
* Golfiños

### Ligazóns externas 
* *Delphinoidea'' en Tree of Life.
Esgrima nos Xogos Olímpicos de 2012

Nos **Xogos Olímpicos de 2012**, celebrados en Londres realizáronse dez probas deesgrima, cinco en categoría masculina e cinco en categoría feminina. A competición disputouse entre os días 28 de xullo e 5 de agosto nas instalacións ExCeL London.

## Calendario 
## Medallas 
### Categoría masculina 
### Categoría femenina 
## Nacións participantes 
## Medalleiro por países 
miniatura|Competición masculina por equipos de florete.

## Notas 
## Véxase tamén 
### Ligazóns externas 
* Fencing at the 2012 London Summer Games
Ramiro Mascareñas Romero

**Ramiro Mascareñas Romero**, nado en Verín o 2 de xaneiro de 1876, foi un político galego.

## Traxectoria
Fillo de Agustín Mascareñas Corcuera. Foi nomeado alcalde de Verín en 1935.

## Vida persoal
Casou con Herminia Ramos González, de Oímbra, en abril de 1902.

## Véxase tamén
### Ligazóns externas
*Genealogía de los Mascareñas
Focénidos

[thumb|200px|Diferenzas entre [delfíns e toniñas ou marsopas.]]
[miniatura|200px|*[Phocoenoides dalli*.]]

Os **focénidos** (*Phocoenidae*) son unha familia de cetáceos odontocetos da superfamilia dos delfinoideos, que inclúe as **toniñas**, **touliñas** ou **marsopas**, semellantes aos golfiños ou delfíns, pero máis pequenas e de corpo máis repoludo.

Son as especies máis pequenas da orde dos *Cetacea*, quitando a *Cephalorhynchus commersonii*, que pertence á familia dos delfínidos.

## Etimoloxía 
A familia dos *Phocoenidae* foi establecida, e bautizada, por John Edward Gray en 1825, que derivou o seu nome do xénero tipo, *Phocoena* (ás veces escrito *Phocaena*), coa desinencia do latín científico *-idae*, propia dos nomes das familias de animais.

O xénero *Phocaena* foi establecido ern 1816 por Cuvier, e é unha adaptación 
do termo grego φώκαινα *fókaina*, que era o nome da toniña común neste idioma.

## Diferenzas entre toniñas e golfiños 
* **Tamaño:** as toniñas son máis pequenas (coa excepción citada antes), aínda que comparativamente máis robustas.
* **Reprodución:** as toniñas alcanzan a madurez sexual antes, e crían relativamente máis vástagos que os golfiños, poñendo o acento na cantidade e non na calidade da crianza, segundo os parámetros da teoría biolóxica da selección r.
* **Dentes:** as tomiñas teñen dentes aplanados en lugar de en forma cónica como os golfiños.
* **Aleta dorsal:** as tiniñas teñen unha aleta dorsal pequena e de forma triangular, e maesmo algunhas non a presentan, como no xénero *Neophocaena*, mentres que os golfiños teñen estas aletas de formas arredondadas.
* **Fociño:** arredondado nas toniñas, cos extremos da boca levantados no que parece un eterno soriso. Os delfíns adoitan ter en xeral un fociño aguzado en forma de bico.

## Taxonomía 
A familia dos focénidos está composta por 3 xéneros totalizando 6 especies.

En 1984, Barnes agrupou os 3 xéneros de dúas subfamilias:

'*Familia *Phocoenidae*** Gray, 1825
* **Subfamilia *Phocoeninae'''* Barnes, 1984
** Xénero *Neophocaena* Palmer, 1899
*** *Neophocaena phocaenoides*(Cuvier, 1829)
** Xénero *Phocoena* Cuvier, 1816
*** *Phocoena phocoena* (Linnaeus, 1758) – toniña común
*** *Phocoena sinus*Norris & McFarland, 1958
*** *Phocoena dioptrica*Lahille, 1912
*** *Phocoena spinipinnis*(Burmeister, 1865)
* *'Subfamilia *Phocoenoidinae*'* Barnes, 1984
** Xénero *Phocoenoides* Andrews, 1911
*** *Phocoenoides dalli* (True, 1885)

## Notas 
## Véxase tamén 
### Bibliografía 
* Carwardine, M. (1995): *Ballenas, delfines y marsopas. Guía visual de todos los cetáceos del mundo*. Barcelona: Omega. ISBN 84-282-1037-3.

### Outros artigos 
* Cetáceos
* Odontocetos
* Toniña común

### Ligazóns externas 
* *Phocoenidae* en ADW.
* *Phocoenidae* en WoRMS.
* *Phocoenidae* en NCBI.
* *Phocoenidae'' en Lista vermella de especias ameazadas da INCN
Tadeusz Friedrich

**Tadeusz Friedrich**, nado en Nowy Sącz o 7 de xullo de 1903 e finado en Cracovia o 10 de outubro de 1976, foi un tirador de esgrima polaco, gañador de dúas medallas olímpicas.
## Traxectoria 
Estudou dereito en Lviv, foi un dos mellores esgrimistas polacos de entreguerras, gañou nove compionatos nacionais. Participou nos Xogos Olímpicos de 1924 como substituto. Nos Xogos Olímpicos de 1928 logrou a medalla de bronce en sabre por equipos, repetindo nos Xogos Olímpicos de 1932 a mesma medalla na mesma proba. Casado coa atleta Felicja Schabińska, durante a segunda guerra mundial tomou parte na Insurrección de Varsovia. Despois da guerra foi un dos membros que recompuxeron a Federación Polaca de Esgrima en 1945 e foi adestrador do Krakowski Klub Szermierzy

## Véxase tamén 
### Ligazóns externas 
* Pérfil de Tadeusz Friedrich na web do Comité Olímpico Polaco
Agustín Mascareñas Corcuera

**Agustín Mascareñas Corcuera**, nado en Burgos o 9 de xullo de 1817 e finado en Verín o 22 de agosto de 1895, foi un político galego.

## Traxectoria 
Fillo de Agustín Mascareñas de Araujo. Formou parte da Corporación de Verín e foi alcalde de Verín (1857). Foi tamén deputado provincial.

## Vida persoal 
Casou en primeiras nupcias con Camila Marquina Mascareñas, de Celanova, sen descendencia. En segundas nupcias casou con Carolina García Reigada, do pazo do Penedo (Sandiás). Novamente viúvo, en terceiras nupcias casou con Inocencia Romero García, de Verín, e foi pai de Ramiro e Sergio Mascareñas Romero.

## Véxase tamén 
### Ligazóns externas 
* Genealogía de los Mascareñas
Phocoena

***Phocoena*** é un xénero de cetáceos odontocetos da superfamilia dos delfinoideos, que é o tipo da familia dos focénidos.

## Etimoloxía 
O xénero *Phocaena* foi establecido ern 1816 por Cuvier, e é unha adaptación 
do termo grego φώκαινα *fókaina*, que é o nome da toniña común neste idioma.

## Taxonomía 
O xénero comprende catro especies:

* *Phocoena dioptrica* Lahille, 1912
* *Phocoena phocoena* (Linnaeus, 1758) – toniña común
* *Phocoena sinus* Norris & McFarland, 1958
* *Phocoena spinipinnis* (Burmeister, 1865)

## Notas 
## Véxase tamén 
### Bibliografía 
* Carwardine, M. (1995): *Ballenas, delfines y marsopas. Guía visual de todos los cetáceos del mundo*. Barcelona: Omega. ISBN 84-282-1037-3.

### Outros artigos 
* Cetáceos
* Odontocetos
* Focénidos
* Toniña común

### Ligazóns externas 
* *Phocoena* en SDW.
**Phocoena* en ITIS.
* *Phocoena* en CNBI.
Síndrome complexa de dor rexional

A **síndrome complexa de dor rexional** (**SDRC**, ou ***CRPS*** polas súas siglas en inglés), tamén coñecida coma **distrofia simpática reflexa**, é unha doenza crónica e progresiva, caracterizada por unha dor intensa, inchazón e outros cambios na pel, e asociada a disfunción vasomotora. A dor non é proporcional á causa que aparentemente a orixina.

## Historia 
A síndrome complexa de dor rexional (SCDR) recoñeceuse como entidade médica dende a metade do século XIX, descrita durante a Guerra civil estadounidense, cando recibía a denominación de **causalxia**. Silas Weir Mitchell describiu lesións nerviosas específicas en soldados que desencadeaban dor severa e desproporcionada en relación á lesión orixinal, acompañada de cambios na temperatura e na cor da pel. Mitchell acuñou o termo "causalxia" (do grego *kausos*=calor e *algos*=dor) para describir ese conxunto de síntomas.

## Clasificación 
A denominación da enfermidade evolucionou desde o século XIX. Co paso do tempo, recoñecéronse síntomas similares á causalxia que non estaban necesariamente asociados a unha lesión nerviosa directa. A este conxunto máis amplo de síntomas chamouse **RSD** (do inglés *Reflex Sympathetic Dystrophy*).

Nas últimas décadas do século XX, para reflectir mellor a natureza variada e complexa da doenza, o termo **SDRC** substituíu a RSD.

En 1994, a Asociación Internacional para o Estudo da Dor (International Association for the Study of Pain, IASP) propuxo clasificar a SDRC en dous tipos, baseándose na presenza ou ausencia de lesión nerviosa:

* A **SCDR tipo 1** ou **Atrofia de Sudeck** é un trastorno neurolóxico crónico que acontece case sempre nos brazos ou nas pernas após unha lesión menor. Non existe dano no nervio. Outras denominacións son *distrofia neurovascular reflexa*, ou *algoneurodistrofia*.
* A **SCDR tipo 2**, anteriormente coñecida coma *causalxia*, é causada por unha lesión do nervio.

## Na cultura popular 
O 19 de xuño de 2023, Netflix publicou o documental *Take care of Maya* que trata dunha nena afectada por SCDR, Maya Kowalsky, e da súa familia. O audiovisual mostra outras familias acusadas de maltrato infantil en casos de nenos e nenas afectados pola doenza.

## Notas 

## Véxase tamén 
### Outros artigos 
* Atrofia de Sudeck
* Síndrome complexa de dor rexional tipo 2
Doenza ósea

**Doenza ósea** é un termo médico que se refire á doenza  que afecta ao ósos. Tamén se coñece co nome de osteopatía, mais non adoita a ser empregado pola confusión que xera ao recibir o mesmo nome que á filosofía de medicina alternativa.

## Véxase tamén 
### Outros artigos 
* Osteocondropatía
* Condropatía
Hombre al agua

***Hombre al agua*** é un relato en lingua castelá de Gonzalo Torrente Ballester, publicado en 1987 por Ediciones Almarabu.

## Trama 
Verán de 1968, durante a Primavera de Praga. Torrente Ballester vai en barco de Vigo a Nova York, logo de facer escala en Lisboa. Vai coa súa familia, e fai amizade co capitán, un home maior que adoita ter relacións pasaxeiras coas mulleres que navegan no buque, e con Mr. Morris, un profesor de Historia masón e bebedor que lle pregunta pola guerra civil española e polo xeneral Francisco Franco.

Falan de viaxes no tempo na literatura, como a obra ''A Connecticut yankee in King Arthur's court*, de Mark Twain, e Mr. Morris, medio bébedo, acaba confesándolle que as viaxes no tempo existen, e que os estadounidenses están mandando cidadáns seus ao pasado para que sexan protagonistas da historia, comezando pola Declaración de Independencia dos Estados Unidos de América. O propósito é modificar a historia para conseguir un poder total; así, envían personaxes que adopten os roles de Cristovo Colón (para non teren a deshonra de seren descubertos por un europeo), Xesús Cristo ou Napoleón.

O relato remata de forma abrupta, con Mr. Morris caendo pola borda ao océano Atlántico.

## Narración e publicación 
O libro está narrado en primeira persoa.

Amais de como texto independente, o relato apareceu en *Ifigenia y otros cuentos'' (Ediciones Destino, 1987).

## Notas
Federación Internacional de Esgrima

A '''Fédération Internationale d'Escrime** (**FIE**) (en galego **Federación Internacional de Esgrima''') é o organismo internacional deportivo que regula a organización e a práctica da esgrima. A súa sede está na cidade suíza de Lausana e o seu actual presidente é Alisher Usmanov. A FIE componse de 149 federacións nacionais, cada unha recoñecida polo comité olímpico do seu país como a única representante da esgrima de estilo olímpico no seu país.

A FIE é a encargada de organizar o Campionato do Mundo de Esgrima e a Copa do Mundo de Esgrima

## Historia 
A FIE fundouse o 29 de novembro de 1913 en París seguindo a decisión que tomara anteriormente un congreso internacional de esgrima celebrado en Gante. 
Os nove países fundadores foron:
* 
* 
* 
* 
* 
* 
* 
* 
* 

### Presidentes da FIE 
* 1913–1921:  Albert Feyerik
* 1921–1924:  André Maginot
* 1925–1928:  George van Rossem
* 1929–1932:  Eugène Empeyta
* 1933–1948:  Paul Anspach
* 1949–1952:  Jacques Coutrot
* 1953–1956:  Giuseppe Mazzini
* 1957–1960:  Pierre Ferri
* 1961–1964:  Miguel de Capriles
* 1965–1980:  Pierre Ferri
* 1981–1984:  Giancarlo Brusati
* 1984–1992:  Rolland Boitelle
* 1993–2008:  René Roch
* 2008- :  Alisher Usmanov

## Notas 
## Véxase tamén 
### Ligazóns externas 
* Fédération Internationale d'Escrime
Condrite

A **condrite** é a inflamación das cartilaxes. Pode darse de diversas formas: mediante osteocondrite, costocondrite etc. 
O tecido cartilaxinoso cumpre a función de protexer e dar estrutura a certos órganos (como a larinxe ou a traquea) ou reducen o rozamento entre as superficies articulares e amortece os traumatismos sobre estas. Noutros casos dan forma a certas estruturas, coma o nariz ou o pavillón auricular. Así, as condrites poden afectar á integridade de moitas estruturas corporais.

## Notas 
## Véxase tamén 
### Outros artigos 
* Condropatía
* Pericondrite, que frecuentemente afecta ao pavillón auricular.
Doenza ósea infecciosa

Unha **doenza ósea infecciosa** ou **infección ósea** é unha doenza ósea que se asocia de xeito primario a unha infección. Un exemplo de infección ósea é a osteomielite.

## Véxase tamén 
### Outros artigos 
* Osteocondropatía
* Doenza ósea
Secuestro (homónimos)

**Secuestro** pode referirse a:

* **Secuestro**,  o acto de privar ilicitamente a unha persoa ou grupo de persoas da súa liberdade de movemento.
* En medicina, **secuestro** é unha doenza ósea.
* En medicina, **Secuestro broncopulmonar** é unha doenza dos pulmóns.
* **Secuestro** (2008), unha filme de Imran Khan.
* ***Kidnap***, quinto capítulo de The Sensorites, o derradeiro seria da serie británica Doctor Who.
Secuestro óseo

*Para outros usos, ver:* **Secuestro (homónimos)**

Un **secuestro óseo**, tamén coñecido como **sequestrum**, pola súa denominación en latín, é unha doenza ósea na que unha peza de óso morto queda illado do tecido óseo que o arrodea, debido a un fallo no proceso de necrose e reparación do óso. Prodúcese após unha osteomielite, sendo unha das complicacións máis frecuentes deste proceso. Tamén, aínda que de xeito moi excepcional, o secuestro pode estar provocado por un osteoma osteoide, un tipo de tumor óseo.

## Fisiopatoloxía 
O secuestro óseo case sempre é secundario e como complicación dunha oseomielite, unha infección do óso. Por mor da infección e os exsudados que esta fai secretar, a presión intramedular aumenta.  Debido a este aumento de presión, o periósteo deixa de estar en contacto co resto do tecido óseo. Este feito provoca unha trombose avascular, xa que o periósteo é a estrutura encargada de fornecer de nutrientes ao óso. Posteriormente prodúcese unha necrose no óso, que se se produce aberrantemente pode dar lugar ao secuestro óseo.

## Notas 
## Véxase tamén 
### Outros artigos 
* Osteomielite
* Involucrum
Osteocondropatía

**Osteocondrondropatía** é o termo médico que engloba todas as doenzas que afectan ás articulacións e aos ósos.
Porén, é máis común referirse a elas como entidades separadas, como son:
* Condropatía, doenzas que afectan ao tecido cartilaxinoso.
* Osteopatía, doenzas que afectan ao óso. Non debe confundirse co termo que designa á medicina alternativa.

## Véxase tamén 
### Outros artigos 
* Osteocondrite
* Osteocondrose
Trombomodulina

miniatura|dereita|Trombomodulina.
A **trombomodulina** (TM) ou **CD141** ou **BDCA-3** é unha proteína integral de membrana que se expresa na superficie das células endoteliais e funciona como cofactor para a trombina. Reduce a coagulación do sangue ao converter o encima procoagulante trombina nun encima anticoagulante. A trombomodulina tamén se expresa nas células humanas mesoteliais, monocitos e un subconxunto de células dendríticas.

## Caracterización 
Nos humanos a trombomodulina está codificada no xene **THBD**  do cromosoma 20. A proteína ten unha masa molecular de 74kDa, e consta dunha soa cadea con 5 dominios distintos. Na unión da trombomodulina coa trombina os contactos fundamentais son interaccións hidrofóbicas entre as cadeas laterais dos residuos Ile 414 e Ile 424 da trombomodulina e un peto hidrofóbico na superficie da trombina.

## Función 
A trombomodulina é unha glicoproteína da superficie das células endoteliais que funciona como un cofactor na activación inducida pola trombina da proteína C na vía anticoagulante ao formar un complexo de estequiometría 1:1 coa trombina. Isto multiplica a velocidade de activación da proteína C por mil. A proteína C activada cliva os factores Va e VIIIa, que interveñen na produción de trombina, polo que esta produción diminúe.

Ademais de unirse á trombina, a trombomodulina regula a inactivación de C3b (do sistema do complemento) polo factor I do complemento. As mutacións no xene da trombomodulina (THBD) tamén foron asociadas coa síndrome urémica hemolítica atípica.

Descubriuse que o antíxeno descrito inicialmente como BDCA-3 nas células dendríticas en realidade é idéntico á trombomodulina. Así, púxose en evidencia que esta molécula aparece nun subconxunto moi raro (0,02%) de células dendríticas humanas chamadas MDC2. A función que exerce nesas células non se coñece.

## Interaccións 
A trombomudulina interacciona coa trombina.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* Entradas de GeneReviews/NCBI/NIH/UW para a síndrome hemolítica urémica atípica
* Entradas de OMIM para a síndrome hemolítica urémica atípical
O proceso de Artaud

***O proceso de Artaud*** é unha curtametraxe de Ramiro Ledo, estreada en 2010. Participou en diferentes ciclos e festivais, como o Amalgama (Barcelona), ZINEBI, Cineuropa, Culturgal ou Antofadocs.

## Características 
Trátase dunha ficción sobre a expulsión de Antonin Artaud da Internacional Surrealista na reunión do 23 de novembro de 1926. O texto está baseado no documento *Adhérer au parti communiste? Septembre - décembre 1926*, anotado por Margueritte Bonnet como parte dos ''Archives du Surréalisme publiées sous l'égide d'Actual*. Inclúe imaxes do filme mudo *La Passion de Jeanne d'Arc* (Carl Theodor Dreyer, 1928), no que participara o propio Artaud como actor.

O papel de Xoana de Arco, interpretado no filme de Dreyer por Maria Falconetti, pasa a ser o de Artaud, acusado de contrarrevolucionario. Na asemblea trátanse cuestións como a realidade da revolución comunista como toma de poder do proletariado ou o pensamento individual. No proceso participaron, amais do propio Artaud, André Breton, Louis Aragon, Paul Éluard, Pierre Unik, Paul Guitard, Benjamin Péret, Jean Bernier e Marcel Fourrier.

A peza está adicada a Peter Weiss, e inclúe música do grupo pontevedrés Urro.

## Véxase tamén 
### Bibliografía 
* Pablo Cayuela e María do Cebreiro: "O tribunal da historia", artigo no suplemento *ProTexta* da revista *Tempos Novos'', decembro 2010.

### Ligazóns externas 
*
As Robaleiras, Palmeira, Ribeira

**As Robaleiras** é un lugar da parroquia de Palmeira no concello coruñés de Ribeira, na comarca da Barbanza.

## Lugares e parroquias
### Lugares de Palmeira
### Parroquias de Ribeira
Caldelas

O termo **Caldelas**, de orixe latina, indica a existencia de augas quentes. 

Como topónimo pode referirse a:

;En Galiza
***Comarca da Terra de Caldelas**, comarca da provincia de Ourense;
****Castro Caldelas**, concello de dita comarca;
*****Castro Caldelas**, parroquia de dito concello;
******O Castro de Caldelas**, lugar de dita parroquia;
*****Vilamaior de Caldelas**, parroquia de dito concello;
***Ponte Caldelas**, concello da comarca de Pontevedra;
****Ponte Caldelas**, parroquia de dito concello;
*****Caldelas**, lugar de dita parroquia;
*****Ponte Caldelas**, lugar de dita parroquia;
***Caldelas de Tui**, parroquia do concello de Tui;
***Caldelas**, lugar da parroquia de Terra Chá, no concello de Antas de Ulla;
***Caldelas**, lugar da parroquia de Berán, no concello de Leiro;
***Caldelas**, lugar da parroquia de Vedro, no concello de Portomarín;
***Caldelas**, lugar da parroquia da Ponte Ulla, no concello de Vedra.

## Véxase tamén
### Outros artigos
***Caldeliñas**, lugar da parroquia de Vilamaior do Val, no concello de Verín;
****El Defensor de Caldelas***, periódico quincenal editado en Castro Caldelas (1929-1930);
***Estación de Caldelas de Tui**, apeadoiro de Adif, situado en dita parroquia.
Supercopa de España de Fútbol 2013

A **Supercopa de España de Fútbol 2013** foi unha competición de fútbol en España que se disputou a dobre partido o 21 e 28 de agosto de 2013. Foi disputada polo FC Barcelona, campión da Primeira División 2012–13 e o Atlético de Madrid, campión da Copa do Rei 2012–13. O campión foi o Fútbol Club Barcelona, que logrou o seu undécimo título.

## Datos
### Partido de ida
### Partido de volta
## Véxase tamén
### Ligazóns externas 
* Lista de finais da Supercopas
Carboxipeptidase B2

[[Ficheiro:Protein CPB2 PDB 3D66.png|miniatura|dereita|Estrutura cristalina do TAFI (PDB 3D66).]]
A **carboxipeptidase B2** (CPB2) tamén chamada **carboxipeptidase U** (CPU), **carboxipeptidase B do plasma** (pCPB), ou **inhibidor da fibrinólise activable pola trombina** (TAFI) é un encima que intervén na coagulación do sangue, que nos humanos está codificado polo xene ***CPB2*** situado no cromosoma 13.

## Función 
O CPB2 sintetízase no fígado e circula no plasma como un cimóxeno unido ao plasminóxeno (procarboxipeptidase B2). Cando é activado por proteólise no residuo Arg92 polo complexo trombina/trombomodulina, adquire actividade de carboxipeptidase. O CPB2 activado reduce a fibrinólise ao eliminar os residuos C-terminais da fibrina que son importantes para a unión e activación do plasminóxeno.

As carboxipeptidases son encimas que hidrolizan enlaces peptídicos no extremo C-terminal. A familia das carboxipeptidases comprende metalocarboxipeptidases, serina carboxipeptidases e cisteina carboxipeptidases. Segundo a súa especificidade de substrato, estes encimas denomínanse carboxipeptidases A (que clivan residuos alifáticos) ou carboxipeptidases B (que clivan aminoácidos básicos). A CPB2 é unha metalocarboxipeptidase. A proteína codificada por este xene é activada pola trombina e actúa sobre os substratos típicos das carboxipeptidases B. Unha vez activada pola trombina, a proteína madura regula á baixa a fibrinólise.

## Isocimas 
Neste xene e na súa rexión promotora describíronse polimorfismos. As análises de datos de secuencia dispoñibles indican que hai variantes de splicing que codifican diferentes isoformas (ver isoencima).

## Notas 
## Véxase tamén 
### Outros artigos 
* Carboxipeptidase B
* Fibrinólise

### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Osteíte

A **osteíte** é un termo médico que designa a inflamación do ósos. Especificamente, a osteíte pode referirse a algunha destas entidades:

* **Osteíte fibrosa quística** (ou osteíte fibrosa, ou doenza de Von Recklinghausen): unha complicación do hiperparatiroidismo na que os ósos tornan brandos e se deforman.
* **Osteíte deformante**, *osteitis deformans* ou doenza de Paget.
* **Osteíte por radiación**: descenso na densidade ósea cun desenvolvemento posterior de áreas cunha aparencia esclerótica.
* **Osteíte condensante** ou esclerosante (*osteitis condensans*).
** **Osteíte condensante del ilíaco‎** 
** **Osteíte púbica**: inflamación dolorosa do periósteo, óso, cartilaxe e ligamentos das estruturas da cintura pelviana anterior, unha complicación postoperatoria.
* **Osteíte alveolar**, tamén denominada *alveolite fibrinolítica* ou en inglés *dry socket* (cavidade seca).

## Notas 
## Véxase tamén 
### Outros artigos 
* Osteocondropatía
* Doenza ósea
Síndrome de Tietze

A **síndrome de Tietze**, tamén coñecida coma **costocondrite**, é unha doenza articular de orixe descoñecida caracterizada pola inflamación benigna dunha ou varias cartilaxes costais na súa zona de unión co esterno. Foi descrita por vez primeira en 1921 polo cirurxián alemán Alexander Tietze (1864 - 1927). Adoita afectar a persoas novas de ambos sexos, sobre todo entre os 20 e os 40 anos. É unha doenza leve, que remite en poucas semanas mesmo sen recibir tratamento médico de ningún tipo. O tratamento adoita consistir en repouso físico e analxésicos ou antiinflamatorios.

## Síntomas 
Ao se tratar dunha inflamación, o principal síntoma é a dor. Caracterízase por unha dor torácica aguda, que adoita irradiarse cara aos brazos, e nalgúns casos pode causar dispnea (dificultade para respirar), pois pode chegar a afectar ao músculos intercostais responsábeis dos movementos respitatorios. Trátase dunha dor mecánica, isto é, producida polo movemento. É por isto que a dor aumenta cos movementos da respiración, a tose ou a actividade física, mentres que diminúe co repouso.

## Diagnóstico diferencial 
É habitual que algúns pacientes confundan a dor motivada pola síndrome de Tietze coa dor debida ao infarto de miocardio (ataque cardíaco). Isto débese a que as características da dor son ás veces semellantes, sendo esta unha dor torácica ou mamaria aguda.

## Véxase tamén 
### Outros artigos 
* Costela
* Inflamación
* Condropatía
Xoán Xosé García

**Xoán Xosé García**, nado en Ferrol en 1970, é un poeta galego.

## Traxectoria 
Licenciado en Xeografía e Historia pola Universidade de Santiago de Compostela, e doutorado na Universidade Autónoma de Madrid.

## Obra en galego 
### Poesía 
* *In-ventos*, 2004, Espiral Maior.
* *Maio de mel ou lapa*, 2004, 3C3.

## Premios 
* Gañador do VII Certame Galego de Ensaio da Xunta de Galicia no 1999.
* Premio de poesía Francisco Fernández del Riego da Xunta de Galicia no 2000.
* Gañador do XI Premio de poesía Espiral Maior no 2002, por *In-ventos*.
* Gañador do I Certame de Poesía *Trevinca* do Concello da Veiga no 2002.
* Premio de poesía Rosalía de Castro de Cornellà no 2002.
* Premio Afonso Eanes do Cotón no 2003, por *Maio de mel ou lapa*.

## Véxase tamén 
### Ligazóns externas 
* Ficha da autora na AELG
La Raza (Ourense)

***La Raza*** foi un periódico editado en Ourense en 1918.
## Historia e características 
Aínda que existía un proxecto para poñelo en marcha xa en febreiro de 1917, fundado por Luis Antón del Olmet, no que figuraba como director Basilio Álvarez e Antonio Buján como xerente; finalmente viu á luz un ano despois, o 20 de febreiro de 1918, como defensor da candidatura de Luis Antón del Olmet para deputado a Cortes polo distrito de Verín nas eleccións do 24 de febreiro. Dirixido por Basilio Álvarez, cesou a súa publicación en agosto de 1918..

## Notas 
## Véxase tamén 
### Ligazóns externas 
*
Friamonde

O topónimo **Friamonde**, de orixe xermánica, que fai referencia a un posesor. Pode referirse a:

;En Galiza
***Friamonde**, lugar da parroquia de Callobre, no concello da Estrada;
***Friamonde**, lugar da parroquia de Mourulle, no concello de Taboada;
***Friamonde**, lugar da parroquia de San Xián de Insua, no concello de Taboada.
Victor Oladipo

**Kehinde Babatunde Victor Oladipo**, nado o 4 de maio de 1992 en Silver Spring, Maryland, é un xogador profesional de baloncesto estadounidense.

## Traxectoria profesional 
O 27 de xuño de 2013, Oladipo foi elixido na 2ª posición do Draft da NBA de 2013 polos Orlando Magic. Asinou o seu contrato de rookie cos Magic o 8 de xullo de 2013.

O 23 de xuño de 2016, Oladipo foi traspasado xunto a Ersan İlyasova e os dereitos de Domantas Sabonis ós Oklahoma City Thunder, a cambio de Serge Ibaka.

O 6 de xullo de 2017, Oladipo foi traspasado xunto a Domantas Sabonis ós Indiana Pacers, a cambio de Paul George.

O 16 de xaneiro de 2021, Oladipo foi traspasado ós Houston Rockets como parte dun traspaso entre catro equipos que mandou a James Harden ós Brooklyn Nets; os Pacers fixéronse con Caris LeVert dos Nets e unha elección da segunda rolda do Draft de 2023 dos Rockets.

O 25 de marzo de 2021, Oladipo foi traspasado ós Miami Heat a cambio de Avery Bradley, Kelly Olynyk e un intercambio de eleccións do Draft de 2022.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Otto Porter

**Otto Porter Jr.**, nado o 3 de xuño de 1993 en St. Louis, Missouri, é un ex xogador de baloncesto profesional estadounidense.

## Traxectoria profesional 
O 27 de xuño de 2013, Porter foi elixido na 3ª posición do Draft da NBA de 2013 polos Washington Wizards.

O 6 de febreiro de 2019, Porter foi traspasado ós Chicago Bulls a cambio e Jabari Parker, Bobby Portis e unha elección da segunda rolda do Draft de 2023.

O 25 de marzo de 2021, Porter foi traspasado xunto a Wendell Carter Jr. e dúas futuras eleccións da primeira rolda do Draft ós Orlando Magic, a cambio de Nikola Vučević e Al-Farouq Aminu.

O 6 de agosto de 2021, Porter asinou cos Golden State Warriors.

O 6 de xullo de 2022, Porter asinou un contrato de dous anos cos Toronto Raptors.

O 8 de febreiro de 2024, os Raptors traspasaron a Porter xunto a Kira Lewis Jr. ós Utah Jazz, a cambio de Kelly Olynyk and Ochai Agbaji.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Cody Zeller

**Cody Allen Zeller**, nado o 5 de outubro de 1992 en Washington, Indiana, é un xogador americano de baloncesto profesional que xoga nos New Orleans Pelicans da National Basketball Association (NBA).

## Traxectoria profesional 
Ó remate da súa segunda tempada na universidade, decidiu presentarse ó Draft da NBA xunto ó seu compañeiro de equipo Victor Oladipo. O 27 de xuño de 2013, Zeller foi elixido na 4ª posición do Draft de 2013 polos Charlotte Bobcats.

O 4 de agosto de 2021, Zeller asinou cos Portland Trail Blazers. Foi cortado polos Blazers o 8 de febreiro de 2022.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
San Xoán, San Xoán de Lóuzara, Samos

**San Xoán** é unha aldea da parroquia de San Xoán de Lóuzara, no concello de Samos, provincia de Lugo.

## Localización 
Está situada a 780 m. de altitude media. A aldea máis próxima é Campos.
 
## Lugares e parroquias 
### Lugares de San Xoán de Lóuzara 
### Parroquias de Samos
Trans-Continental Hustle

***Trans-Continental Hustle*** é o quinto álbum da banda de gypsy punk Gogol Bordello, editado por American Recordings o 27 de abril de 2010, e foi producido por Rick Rubin.

## Lista de cancións